  Анжелика Тихонова корреспондент 20-тӥ коньывуонэ Шаркан ёросысь «Быгинское» муниципал кылдытэтысь Вормон скверын Быдӟым Атыкай ожысь бертэм 132 гуртооссылы сӥзем буре ваён пул усьтӥзы. Со сярысь Шаркан ёрослэн тӧроез Василий Муклин «ВКонтакте» мерлыко вотэсысь бамаз ивортӥз. Со синпелет Быги поселениын вордскемъёслы, кин Атыкай музъеммы понна ожмаськонъёсын кышкасьтэм лумзэ, батырлыксэ, юнлыксэ, вордӥськем шаерзэ яратэмзэ возьматӥз, нош ож бере аръёсы вань кужымзэ но тодон-валанзэ ёросмес азинтыны сётӥз Василий Муклин, Шаркан ёрослэн тӧроезБуре ваён пулэз «Лучшие муниципальные проекты в Удмуртской Республике» вожвылъяськонын вормем коньдонлы луыса лэсьтӥзы. Быгиослэн Быдӟым Атыкай ожын Вормонлы 75 ар тырмонлы сӥзем «Тропа памяти» ӵектоссы 250 сюрс манет утӥз. Со сяна, коньдонэн «Восход» огазеяськон юрттӥз.  Тодэ вайытом, алигес Алнаш ёросысь кык пор гуртъёсын Быдӟым Атыкай оже ветлэмъёслы синпелетъёс пуктӥзы. Тегъёс: Мерлык Шаркан Удмуртия коньдон БыдӟымАтыкайож буреваён  